## El director general de Transparència i Participació anuncia un increment del 9,3 % en els recursos destinats a polítiques d'autogovern en els pressupostos de la Generalitat per a 2024

*** José Tárrega participa en la inauguració de les X Jornades de Dret Estatutari organitzades per la Càtedra de Dret Foral de la Universitat de València**

El director general de Transparència i Participació, José Tárrega, ha participat en la inauguració de les X Jornades de Dret Estatutari organitzades per la Càtedra de Dret Foral de la Universitat de València, moment en què ha anunciat que els pressupostos de la Generalitat per a 2024 reflectixen un increment del 9,3 % en els recursos destinats a polítiques de foment de l'autogovern.

En este sentit, el director general de Transparència i Participació ha assenyalat que els comptes per al pròxim exercici "incorporen més recursos al foment de l'autogovern", que aconseguixen els 410.000 en 2024 "per a noves col·laboracions relacionades amb el dret civil valencià i potenciar els senyals d'identitat".

Durant la intervenció que ha dut a terme, José Tárrega ha reivindicat el dret civil valencià, "el nostre dret propi com a poble que injustament ens va ser arrabassat, però que aconseguirem recuperar", tal com va assenyalar el president de la Generalitat Carlos Mazón.

El director general de Transparència i Participació ha afirmat que l'autogovern implica que els valencians i valencianes "posseïm els instruments polítics i jurídics per a conformar el marc de convivència comuna de manera autònoma i lliure dins del respecte a la Constitució, que podem legislar i implementar polítiques públiques bàsiques per a millorar la nostra vida diària i que tenim la capacitat per a preservar elements essencials de la nostra identitat com la llengua, la cultura o els nostres senyals propis".

"Des del Govern Valencià -ha assegurat José Tárrega- continuarem desenvolupant el nostre dret autonòmic, aprofundint en eixos drets i donant-li un compliment efectiu, assegurat a través del bon govern, la vigència i legitimitat del nostre règim estatutari incardinat en l'Estat constitucional de les autonomies".

Fecha: 31/10/2023